open-index/open-wikipedia-markdown huggingface dataset:
Τομ Κάππος

Ο **Τομ Κάππος** (*Tom Kappos*)(Θανάσης Κάππος) είναι Ελληνοκαναδός πρώην καλαθοσφαιριστής. Με ύψος 2.06 αγωνιζόταν στη θέση του σέντερ.

Αγωνίστηκε στο καναδικό Πανεπιστήμιο Prince Edward Island και υπήρξε ένας από τους σημαντικότερους καλαθοσφαιριστές που συμμετείχαν στην ομάδα του. Τιμήθηκε με το βραβείο AUS All-Stars την περίοδο 1976-1977 και με τη συμμετοχή του στην AC Freshman Team την περίοδο 1975-1976. Το 1979 αγωνιζόμενος στο Καναδικό πρωτάθλημα με την ομάδα Saint Mary's πήρε 20 ριμπάουντ επίδοση που τον κατατάσσει όγδοο στην ιστορία του πρωταθλήματος.

Με την εθνική ομάδα του Καναδά αγωνίστηκε στο Παγκόσμιο Πρωτάθλημα καλαθοσφαίρισης το 1978 που διεξήχθη στις Φιλιππίνες κατακτώντας την 6η θέση.

Ήρθε στην Ελλάδα ως ομογενής για λογαριασμό του Σπόρτιγκ το καλοκαίρι του 1979. Αγωνίστηκε για τον Παναθηναϊκό, και κατέκτησε το Πρωτάθλημα Ελλάδας το 1984 και το κύπελλο Ελλάδας το 1983, ενώ συμμετείχε και στον τελικό κυπέλλου Ελλάδας το 1985. Σημαντικές εμφανίσεις του Κάππου ήταν τη σεζόν 1983-84 απέναντι στη Ρεάλ Μαδρίτης η οποία ήταν και η πρώτη νίκη του Παναθηναϊκού απέναντι στην ισπανική ομάδα  και στον αγώνα μπαράζ της Κέρκυρας το 1984 όπου ο Παναθηναϊκός νίκησε τον Άρη 80-76 και κατέκτησε το πρωτάθλημα, επιτυχία που έκανε να επαναλάβει 13 χρόνια. Ο Κάππος σημείωσε 20 πόντους σε εκείνον τον αγώνα και ήταν ο πρώτος σκόρερ του Παναθηναϊκού μαζί με το Λιβέρη Ανδρίτσο.

## Παραπομπές


## Εξωτερικοί σύνδεσμοι
*basketpedya

Κατηγορία:Καναδοί ελληνικής καταγωγής
Κατηγορία:Έλληνες ομογενείς καλαθοσφαιριστές
Κατηγορία:Καναδοί καλαθοσφαιριστές
Κατηγορία:Καλαθοσφαιριστές Παναθηναϊκού
Γιάννης Ν. Δημαράς

Ο **Γιάννης Δημαράς** του Νικολάου, (Αθήνα, 6 Ιανουαρίου 1944) είναι Έλληνας δημοσιογράφος, συγγραφέας και πολιτικός, ενώ υπήρξε και αθλητής.

## Αθλητισμός
Ξεκίνησε την καριέρα του στην καλαθοσφαίριση το 1965 από τον Αμύντα, με τον οποίο κατέκτησε 7 πρωταθλήματα μικρότερων κατηγοριών. Στη συνέχεια αγωνίστηκε από το 1969 έως το 1973 στον Παναθηναϊκό, με τον οποίο κατέκτησε 4 πρωταθλήματα Ελλάδος. Την περίοδο 1969-70 εργάσθηκε και ως προπονητής του Αθηναϊκού. Είναι επίσης μέλος της Ελληνικής Ολυμπιακής Επιτροπής.

## Δημοσιογραφία
Ο Γιάννης Δημαράς έχει παρουσιάσει σημαντικό έργο στη δημοσιογραφία εργαζόμενος σε εφημερίδες, περιοδικά αλλά και σε μερικά από τα μεγαλύτερα τηλεοπτικά κανάλια. Οι εκπομπές που συμπαρουσίαζε τις δεκαετίες 1970-1980, *Τρεις στον Αέρα* (ΕΡΤ) και *[[Ρεπόρτερς]]* (ΥΕΝΕΔ και ΕΡΤ2), βρήκαν μεγάλη ανταπόκριση στο τηλεοπτικό κοινό. Την περίοδο 1994-96 διετέλεσε μέλος του Δ.Σ. της Ένωσης Συντακτών Ημερησίων Εφημερίδων Αθηνών.

## Πολιτική
Υπήρξε ιδρυτικό μέλος του Δημοκρατικού Κοινωνικού Κινήματος (ΔΗ.Κ.ΚΙ.) από το οποίο αποχώρησε το 2003. Στη συνέχεια εντάχθηκε στο ΠΑΣΟΚ. Έχει εκλεγεί με το ΔΗΚΚΙ βουλευτής το 1996 και με το ΠΑΣΟΚ τρεις φορές (2004, 2007, 2009). Το 2006 εξελέγη δημοτικός σύμβουλος στο Δήμο Αθηναίων. Στις 6 Μαΐου του 2010 ο πρόεδρος του ΠΑΣΟΚ Γιώργος Παπανδρέου τον διέγραψε από την Κοινοβουλευτική Ομάδα του κόμματος, επειδή αρνήθηκε να υπερψηφίσει το σχετικό σχέδιο νόμου για την Α' Δανειακή Σύμβαση δηλώνοντας «παρών».

Τον Σεπτέμβριο του 2010 ανακοίνωσε την υποψηφιότητά του στις αυτοδιοικητικές εκλογές του Νοεμβρίου του ίδιου έτους, για την περιφέρεια Αττικής επικεφαλής του συνδυασμού ΑΡΜΑ ΠΟΛΙΤΩΝ, αλλά παρότι συγκέντρωσε ποσοστό 16% αποκλείστηκε στον πρώτο γύρο καθώς κατέκτησε την τρίτη θέση, πίσω από τους υποψηφίους της ΝΔ Βασίλη Κικίλια και του ΠΑΣΟΚ Γιάννη Σγουρό (οι οποίοι συγκέντρωσαν ποσοστά 20 και 24% αντίστοιχα).

Τον Απρίλιο του 2011 ίδρυσε μαζί με το βουλευτή, Βασίλη Οικονόμου, το κόμμα Πανελλήνιο Άρμα Πολιτών. Μετά την εκλογική συνεργασία του κόμματος με το κόμμα των Ανεξάρτητων Ελλήνων, εκλέχθηκε τον Μάιο του 2012 στις Ελληνικές βουλευτικές εκλογές στην Β' Αθηνών, καθώς και στις  Ελληνικές βουλευτικές εκλογές Ιουνίου 2012.

## Συγγραφικό έργο
Ο Γιάννης Δημαράς έχει γράψει τα βιβλία *Εμπρός στον Έτσι που χάραξε ο τέτοιος* (1981), *Χίτλερ ζεις την ΑΕΚ οδηγείς* (1984), *Άκυρα* (1992).

## Παραπομπές


## Εξωτερικοί σύνδεσμοι
*Προσωπική σελίδα
*ΑΡΜΑ ΠΟΛΙΤΩΝ
*Κοινοβουλευτικές θητείες Ι. Δημαρά

Κατηγορία:Έλληνες αρχηγοί κομμάτων
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Καλαθοσφαιριστές Παναθηναϊκού
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες δημοσιογράφοι του 21ου αιώνα
Κατηγορία:Βουλευτές Β΄ Αθηνών
Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες καλαθοσφαιριστές
Κατηγορία:Βουλευτές εκλεγμένοι με το Δημοκρατικό Κοινωνικό Κίνημα
Πριμέιρα Λίγα

Το **Πορτογαλικό Πρωτάθλημα Ποδοσφαίρου** (πορτογαλικά: *Primeira Liga*, η προφορά στα ευρωπαϊκά πορτογαλικά είναι **Πριμέιρα Λίγα**,  προφορά ΔΦΑ: [pɾiˈmejɾɐ ˈliɣɐ]) είναι η πρώτη κατηγορία για τις επαγγελματικές ομάδες ποδοσφαίρου της Πορτογαλίας, το οποίο ιδρύθηκε το 1934.

Διοργανώνεται από την Πορτογαλική Ένωση Επαγγελματικού Ποδοσφαίρου (LPFP) και έως την περίοδο 2013–14 αναφερόταν ως *Liga ZON Sagres*, ενώ από την περίοδο 2023–24 έχει το διακριτικό τίτλο ***Liga Portugal Betclic*** για εμπορικούς λόγους. Η πιο επιτυχημένη ομάδα του θεσμού είναι η Μπενφίκα με 38 τίτλους, η οποία μαζί με την Πόρτο και την Σπόρτινγκ Λισαβόνας αποτελούν τις τρεις παραδοσιακά ισχυρές ομάδες της χώρας, έχοντας κατακτήσει την πρωτιά 89 φορές από τις 91 συνολικά σεζόν. Η Πόρτο έχει το ρεκόρ συνεχόμενων πρωταθλημάτων με 5 κατά σειρά κατακτήσεις (1995–1999).

## Πρωταθλητές

## Σύνολο τίτλων
### Ανά σύλλογο
thumb|130px|Διακριτικό της εκάστοτε Πρωταθλήτριας Πορτογαλίας έως το 2012.

## Ομάδες
Στην πρώτη κατηγορία της Πορτογαλίας συμμετέχουν συνολικά 18 ομάδες.

Αριθμός συλλόγων που συμμετείχαν ανά περίοδο στο Πορτογαλικό Πρωτάθλημα στο πέρας των χρόνων.

* 8 ομάδες: 1934–1939
* 10 ομάδες: 1939–1940
* 8 ομάδες: 1940–1941
* 12 ομάδες: 1941–1942
* 10 ομάδες: 1942–1945
* 12 ομάδες: 1945–1946
* 14 ομάδες: 1946–1971
* 16 ομάδες: 1971–1987
* 20 ομάδες: 1987–1989
* 18 ομάδες: 1989–1990
* 20 ομάδες: 1990–1991
* 18 ομάδες: 1991–2006
* 16 ομάδες: 2006–2014
* 18 ομάδες: 2014–Σήμερα

## Παραπομπές


## Εξωτερικοί σύνδεσμοι

* Επίσημη ιστοσελίδα Πορτογαλικής Λίγκας

Κατηγορία:Πρωταθλήματα ποδοσφαίρου ανά χώρα
Κατηγορία:Ποδοσφαιρικές διοργανώσεις Πορτογαλίας
Πρωτάθλημα ποδοσφαίρου Ουκρανίας

Το **Ουκρανικό πρωτάθλημα ποδοσφαίρου** (ουκρανικά: Прем'єр-ліга) είναι το κορυφαίο πρωτάθλημα ποδοσφαίρου στη χώρα. Στην πρώτη κατηγορία του πρωταθλήματος συμμετέχουν 16 ομάδες. Στα 33 πρωταθλήματα που έχουν διεξαχθεί έως τώρα, καθολική υπεροχή έχουν η Ντιναμό Κιέβου που έχει κατακτήσει 17 και η Σαχτάρ Ντόνετσκ που έχει κατακτήσει 15 από αυτά.

Συστάθηκε το 1991 μετά την διάλυση της Σοβιετικής Ένωσης και την ίδρυση του Ουκρανικού κράτους, με την ονομασία «Βίσα λίχα» (Вища ліга). Το 1996 ιδρύθηκε η Ένωση Επαγγελματικού Ποδοσφαίρου Ουκρανίας (ПФЛ), η οποία ανέλαβε τη διεξαγωγή όλων των επαγγελματικών πρωταθλημάτων στη χώρα, αντικαθιστώντας την Ομοσπονδία Ποδοσφαίρου Ουκρανίας (ФФУ). Το 2008 δημιουργήθηκε μια πιο αυτόνομη οντότητα, η Ουκρανική Πρέμιερ-λίχα (УПЛ), αναλαμβάνοντας την ευθύνη διεξαγωγής του πρωταθλήματος, το οποίο πήρε την ονομασία «Πρέμιερ-λίχα».

Από την περίοδο 2015/2016, το πρωτάθλημα αναφέρεται με τη διακριτική ονομασία «Ліга Парі-Матч» λόγω της υφιστάμενης χορηγίας του από την Парі-Матч.

## Πρωταθλητές

## Σύνολο τίτλων
### Ανά σύλλογο

## Παραπομπές


## Εξωτερικοί σύνδεσμοι

* UEFA - Ουκρανικό πρωτάθλημα

Κατηγορία:Ποδόσφαιρο στην Ουκρανία
Ουκρανια
Κατηγορία:Ποδοσφαιρικές διοργανώσεις Ουκρανίας
Κατηγορία:Ανώτατα εθνικά ποδοσφαιρικά πρωταθλήματα
Αρρηφόριον

Το **Αρρηφόριον** ήταν τετράγωνο κτίσμα στο βορειοδυτικό μέρος της Ακρόπολης. Ήταν ο τόπος κατοικίας των δύο Αρρηφόρων, δύο κοριτσιών ηλικίας 7-11 ετών, που επιλέγονταν κάθε χρόνο για να υφάνουν τον Πέπλο της Αθηνάς με τον οποίο κάλυπταν το ξόανο της θεάς κατά τη γιορτή των Παναθηναίων. Επίσης κατά τη διάρκεια των Αρρηφορίων κουβαλούσαν τα Ιερά Σκεύη. Η κατασκευή του κτιρίου τοποθετείται χρονολογικά κατά το 470 π.Χ..

## Μορφολογία

Σύμφωνα με τις ανασκαφές, μπορούμε να διακρίνουμε τρεις διαφορετικές οικοδομικές φάσεις. Η πρώτη ανάγεται πιθανότατα στους χρόνους του Πεισίστρατου καθώς το τμήμα του κλασικού βόρειου τείχους της Ακρόπολης στο οποίο εφάπτεται έχει χαμηλότερη ευθυντηρία. Στην δεύτερη φάση του διακρίνεται μεγάλη βιασύνη κατά την κατασκευή καθώς αυτή έγινε αμέσως μετά τους Περσικούς Πολέμους. Η τελική τρίτη φάση βασίστηκε στην ολική διαμόρφωση του εδάφους της βόρειας πλευράς, σε συνδυασμό με την κατασκευή του Ερεχθείου και κατά συνέπεια το κτήριο θεμελιώθηκε κατά 3 μέτρα ψηλότερα από το προηγούμενο. Το Αρρηφόριον ήταν κατασκευασμένο από πωρόλιθο και είχε τέσσερις πλευρές με μήκος 12,5 μέτρα η κάθε μία. Στην νότια πλευρά όπου και η κεντρική είσοδος, υπήρχε κιονοστοιχία με δύο ή τέσσερις Δωρικούς κίονες. Στα δυτικά, υπήρχε μία τειχισμένη αυλή όπου οι Αρρηφόρες έπαιζαν και ονομαζόταν *Σφαιρίστρα των Αρρηφόρων*. Πολύ σημαντικό ρόλο στο κτίριο αλλά και στις γιορτές τις οποίες εξυπηρετούσε, ήταν η σκαλισμένη στην βόρεια πλαγιά της Ακρόπολης κλίμακα η οποία συνέδεε το Αρρηφόριο με την πόλη. Από αυτήν την κλίμακα γινόταν η «Κάθοδος των Αρρηφόρων» κατά τα Αρρηφόρια

## Σημερινή Κατάσταση

Το κτήριο εντοπίστηκε το 1886 από τους Γκέοργκ Κάβεραου και Παναγιώτη Καββαδία αλλά αναγνωρίστηκε για πρώτη φορά από τον Γερμανό αρχαιολόγο Βίλελμ Δαίρπφελντ το 1920. Σώζονται μόνο τα θεμέλια των τριών φάσεων τα οποία λόγω της έκθεσής τους από την περίοδο της ανασκαφής διαβρώθηκαν σημαντικά. Για τον λόγο αυτό αποφασίστηκε η πλήρης κατάχωση των ευρημάτων ώστε να προστατευθούν. Αυτό πραγματοποιήθηκε το 2006 από την Υπηρεσία Συντήρησης Μνημείων Ακροπόλεως και σήμερα τα ίχνη του κτηρίου αυτού δεν είναι ορατά.

## Εξωτερικοί σύνδεσμοι
*Αρχαιολογία της Πόλεως των Αθηνών - Αρρηφόριον *eie.gr*
*Το Αρρηφόριον από την ΥΣΜΑ  *ysma.gr*
*

## Παραπομπές


Κατηγορία:Ακρόπολη Αθηνών
Φράγκο της Ρουάντα

To  **[[Φράγκο (νόμισμα)|φράγκο]]** (κωδικός ISO 4217: RWF και επίσης RWFR) είναι το νόμισμα της Ρουάντα. Υποδιαιρείται σε 100 σαντίμ (*centimes*). Συχνά αναγράφεται ως  **RF** .

## Ιστορία
Έγινε νόμισμα της Ρουάντα το 1916, όταν το Βέλγιο κατέλαβε την μέχρι πρότινος γερμανική αποικία και το φράγκο του Βελγικού Κονγκό αντικατέστησε τη Ρουπία Γερμανικής Ανατολικής Αφρικής. Η Ρουάντα χρησιμοποιούσε το νόμισμα του Βελγικού Κονγκό ως το 1960, οπότε εισήχθη το Φράγκο της Ρουάντα και Μπουρούντι. Η Ρουάντα ξεκίνησε να εκδίδει δικά της φράγκα το 1964.
Υπάρχουν σχέδια για την εισαγωγή ενός νέου νομίσματος  (Σελίνι Ανατολικής Αφρικής) ως το τέλος του 2009, για τα πέντε μέλη της Κοινότητας της Ανατολικής Αφρικής.

## Κέρματα
Το 1964 εισήχθησαν κέρματα του 1 και των 5 και 10 φράγκων, με τα κέρματα του 1 και των 10 φράγκων να είναι κατασκευασμένα από χαλκονικέλιο και εκείνα των 5 φράγκων από μπρούντζο. Το 1969 κυκλοφόρησαν για πρώτη φορά κέρματα του 1 φράγκου από αλουμίνιο και ακολούθησαν τα ½ και τα 2 φράγκα το 1970, επίσης από αλουμίνιο. Το 1974 κυκλοφόρησε ένα κέρμα των 10 φράγκων μικρότερου μεγέθους. Το 1977 εισήχθησαν φράγκα σε αξίες των 20 και των 50 και μια νέα σειρά κερμάτων εισήχθη το 2004, με ημερομηνία το 2003, για τις αξίες από 1 ως 50. Το 2008 κυκλοφόρησε για πρώτη φορά και διμεταλλικό κέρμα των 100 φράγκων, με ημερομηνία 2007.
 
### Κέρματα που κυκλοφορούν σήμερα και σύνθεσή τους
* 1 φράγκο - 98% αλουμίνιο,  2% μαγνήσιο
* 5 φράγκα - μπρούντζος
* 10 φράγκα - μπρούντζος
* 20 φράγκα -  χάλυβας με νίκελ
* 50 φράγκα - χάλυβας με νίκελ
* 100 φράγκα - χάλυβας με νίκελ και χάλυβας με χαλκό στο κέντρο

## Τραπεζογραμμάτια
Το 1964 τα χαρτονομίσματα της Ρουάντα και του Μπουρούντι που είχαν τυπωθεί από τράπεζα ανατυπώθηκαν για χρήση μόνο στη Ρουάντα, σε ονομαστικές αξίες των 20, 50, 100, 500 και των 1.000 φράγκων. Ακολούθησε η έκδοση τακτικών σειρών από χαρτονομίσματα σε ίδιες αξίες. Το 1977 τα χαρτονομίσματα των 20 και των 50 αντικαταστάθηκαν από κέρματα και την επόμενη χρονιά εισήχθησαν τραπεζογραμμάτια των 5.000 φράγκων. Το πρώτο στην ιστορία της Ρουάντα χαρτονόμισμα των 2.000 φράγκων εισήχθη στα μέσα του Δεκεμβρίου του 2007.

## Ιστορικές συναλλαγματικές ισοτιμίες
Φράγκα της Ρουάντα ανά 1 δολάριο ΗΠΑ:
* 262,20 (1995), 585 (2007)
* 393,44 (2000)
* 574,62 (2004) 
* 610 (2005)
* 560 (2006)
* 553 (2007)

## Παραπομπές


Κατηγορία:Νομίσματα
Κατηγορία:Ρουάντα
Καλάτς

Το **Καλάτς** (ρώσικα: Кала́ч) είναι πόλη και διοικητικό κέντρο της Περιοχής Καλατσέγιεβσκι της Περιφέρειας Βορόνεζ, στη Ρωσία. Βρίσκεται στη συμβολή των ποταμών Τολουτσέγιεβκα και Παντγκόρναγια, 294 χιλιόμετρα από το Βορόνεζ. Ο πληθυσμός της πόλης είναι 20.500 κάτοικοι (εκτίμηση 2005) 20,950 (απογραφή 2002). 
ενώ σύμφωνα με την απογραφή του 1989 ήταν 23.183 κάτοικοι.

Η πόλη ιδρύθηκε το 1716, ενώ απέκτησε καθεστώς πόλης το 1945. Κατά την Επιχείρηση Ουρανός η πόλη αποτέλεσε το σημείο συνάντησης των σοβιετικών στρατευμάτων που έκλεισαν των κλοιό γύρω από την Έκτη Γερμανική Στρατιά στο Στάλινγκραντ.

## Παραπομπές


## Εξωτερικοί σύνδεσμοι
*
*Ανεπίσημος ιστότοπος για το Καλάτς  

Κατηγορία:Πόλεις του Όμπλαστ του Βορόνεζ
Γρεναδιέρος

[thumb|right|250px|Γρεναδιέρος της Πρωσίας ([6ο Σύνταγμα)περ. 1715 - Πίνακας του 19ου αι.]]
**Γρεναδιέροι** ήταν πεζικάριοι του 17ου και 18ου αιώνα, που εκτελούσαν ιδιαίτερες αποστολές. Αρχικά ήταν οπλισμένοι με γρανάτες, και αργότερα συγκροτούσαν επίλεκτα σώματα του στρατού.
## Εξωτερικοί σύνδεσμοι

* http://www.armee.ch/grenadiere
* http://www.grenadier.ch
* http://www.grentag.ch 
* http://www.panzergreni.ch 

Κατηγορία:Στρατιωτικοί σχηματισμοί
Καρυωτάκης (τηλεοπτική σειρά)

Ο ***Καρυωτάκης*** είναι δραματική σειρά της ΕΡΤ που αναφέρεται στη ζωή του ποιητή Κώστα Καρυωτάκη και στον έρωτά του με την, επίσης ποιήτρια, Μαρία Πολυδούρη. Η σειρά πρωτοπροβλήθηκε στις 15 Ιανουαρίου 2009 από την ΕΤ1 και ολοκληρώθηκε σε 20 επεισόδια τον Ιούνιο του 2009. Δημιουργός και σκηνοθέτης της σειράς είναι ο Τάσος Ψαρράς, ο οποίος πραγματοποίησε εκτενή έρευνα γύρω από την ζωή του Καρυωτάκη πριν προχωρήσει στην υλοποίηση της σειράς.

## Υπόθεση
Η σειρά περιγράφει τη ζωή του ποιητή Κώστα Καρυωτάκη (Δημοσθένης Παπαδόπουλος). Παρακολουθεί τη ζωή του από τα εφηβικά του χρόνια και φωτίζει άγνωστες πτυχές της καλλιτεχνικής και επαγγελματικής ζωής του. Ιδιαίτερη θέση κατέχει το κομμάτι της σχέσης του με την ποιήτρια Μαρία Πολυδούρη (Μαρία Κίτσου). Μέσα από τις ζωές των δύο πρωταγωνιστών, προβάλλεται η πολιτικά και κοινωνικά ταραγμένη περίοδος των δεκαετιών του 1910 και του 1920.

## Βραβεύσεις
Στα τηλεοπτικά βραβεία «Πρόσωπα 2009» η σειρά απέσπασε τέσσερα βραβεία, ενώ ήταν υποψήφια και σε πολλές ακόμα κατηγορίες. Αναλυτικά τα βραβεία που απέσπασε:

* Καλύτερης Ελληνικής Δραματικής Σειράς
* Α’ Ανδρικού Δραματικού Ρόλου
* Καλύτερης Φωτογραφίας Ελληνικής Παραγωγής 
* Καλύτερης Σκηνογραφίας Ελληνικής Παραγωγής

## Παραπομπές


## Εξωτερικοί σύνδεσμοι
*ΕΡΤ1 - Πρόγραμμα τηλεόρασης
*''Πρεμιέρα για τον Καρυωτάκη απόψε στην ΕΤ1'', *[[Ελευθεροτυπία]]* 15-1-2009 (ανακτήθηκε 30-5-2009)

Κατηγορία:Τηλεοπτικές σειρές ΕΡΤ
Κατηγορία:Ελληνικές δραματικές τηλεοπτικές σειρές
Κατηγορία:Τηλεοπτικές σειρές της δεκαετίας του 2000
Α.Ε. Δόξα Κρανούλας

150px|μικρογραφία|Το λογότυπο του συλλόγου.
Η **Αθλητική Ένωση Δόξα Κρανούλας** ήταν ελληνικός ποδοσφαιρικός σύλλογος που έδρευε στην Κρανούλα Ιωαννίνων. Τα χρώματα της ομάδας ήταν το πορτοκαλί, το μπλε και το άσπρο.

## Ιστορία
Η «Αθλητική Ένωση Δόξα Κρανούλας» ιδρύθηκε το 1971. Με την άνοδο της στην Α ερασιτεχνική το 2003 η Δόξα Κρανούλας κατάφερε να κατακτήσει άμεσα το πρωτάθλημα και να ανέβει στην Δ εθνική. Εκεί παρέμεινε για 5 χρόνια. Την περίοδο 2008-09 κατάφερε να κερδίσει το πρωτάθλημα στον 5ο όμιλο της Δ΄ Εθνικής, με 66 βαθμούς σε 32 αγώνες και απολογισμό 19 νίκες, 9 ισοπαλίες και 4 ήττες, αφήνοντας πίσω της τον Ναυπακτιακό Αστέρα και τον Τηλυκράτη Λευκάδας, ανεβαίνοντας έτσι στην Γ΄ Εθνική.

Για πρώτη φορά στην ιστορία του συλλόγου την περίοδο 2009-10 η ομάδα αγωνίζεται σε επαγγελματική κατηγορία. Στη Γ΄ Εθνική παρέμεινε για 5 περιόδους. Υποβιβάστηκε την περίοδο 2013-14 και επέστρεψε στα τοπικά πρωταθλήματα του Νομού Ιωαννίνων κατακτώντας την 4η θέση στην Α' κατηγορία την περίοδο 2014-15 και την 2η το 2015-16. Την περίοδο 2016-17 κατέκτησε το πρωτάθλημα της Α ερασιτεχνικής παλεύοντας μέχρι το φινάλε του πρωταθλήματος με τον ΑΟ Ανατολής. Σαν πρωταθλήτρια κέρδισε και την επάνοδο της στην Γ΄ Εθνική. Την πρώτη χρονιά από την επάνοδο της στην Γ΄ Εθνική, κατάφερε να παραμείνει και να τερματίσει στην 7η θέση. Την αγωνιστική περίοδο 2018-2019 δεν δήλωσε συμμετοχή σε κανένα πρωτάθλημα και το καλοκαίρι του 2019 η ομάδα διαλύθηκε. 

### Α.Ε. Κρανούλας
Το καλοκαίρι του 2022 ιδρύθηκε ένας νέος σύλλογος η Α.Ε. Κρανούλας με στόχο το χωριό να εκπροσωπηθεί έστω στις τοπικές κατηγορίες. Σήμερα η Α.Ε.Κ. παίζει στην Α Κατηγορία Ε.Π.Σ. Ηπείρου.

## Πορεία στις εθνικές κατηγορίες

## Κύπελλο Ελλάδος-Κύπελλο Γ΄ Εθνικής
Το 2009-10 πέρασε στον πρώτο γύρο τη Ζάκυνθο στην έδρα της με νίκη στα πέναλτι 4-3.Ο αγώνας 0-0.Στον δεύτερο γύρο αποκλείστηκε εντός έδρας από τον Ιωνικό με 1-3.

Το 2010-11 πέρασε στον πρώτο γύρο τον Φωκικό στην έδρα της με νίκη στα πέναλτι 4-3.Ο αγώνας 0-0.Στον δεύτερο γύρο αποκλείστηκε από τον Εθνικό εντός έδρας στην παράταση με 1-3 (κανονικός αγώνας 1-1).

Το 2011-12 μπήκε στον δεύτερο γύρο και έπαιξε εντός έδρας με την Παναχαική.Έχασε στα πέναλτι με 3-4.Κανονικός αγώνας και παράταση 2-2.

Το 2012-13 αποκλείστηκε στον πρώτο γύρο από τον Πιερικό χάνοντας εντός έδρας στα πέναλτι με 1-3.Ο αγώνας 0-0.

Το 2013-14 συμμετείχε στο κύπελλο Γ εθνικής.Αποκλείστηκε την πρώτη αγωνιστική από την Καστοριά εκτός έδρας με 4-0.

## Διακρίσεις
*Δ΄ Εθνική:1 (2008-09)
*Α κατηγορία ΕΠΣΗΠ:2 (2003-04,2016-17)
*Κύπελλο ΕΠΣΗΠ:1 (2005-06)
*Σούπερ καπ ΕΠΣΗΠ:1 (2017)
*Β κατηγορία ΕΠΣΗΠ:3 (1982-83,1989-90,2002-03)

## Παραπομπές


## Εξωτερικοί σύνδεσμοι
* Πρώην επίσημος ιστότοπος της Α.Ε. Δόξα Κρανούλας 

Κατηγορία:Δόξα Κρανούλας
Κατηγορία:Αθλητικοί σύλλογοι Ιωαννίνων
Κατηγορία:Ιδρύσεις αθλητικών συλλόγων το 1971
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1971
Αμύντας

Το όνομα **Αμύντας** μπορεί να αναφέρεται σε κάποιο από τα παρακάτω:

## Βασιλείς
* Αμύντας Α΄ της Μακεδονίας
* Αμύντας Β΄ της Μακεδονίας
* Αμύντας Γ΄ της Μακεδονίας
* Αμύντας Δ΄ της Μακεδονίας
* Αμύντας της Βακτρίας
* Αμύντας της Γαλατίας

## Άλλα πρόσωπα
* Αμύντας (συγγραφέας)
* Αμύντας (χειρουργός)
* Αμύντας, γιος του Αλέξανδρου Α΄ της Μακεδονίας και πάππος του Αμύντα Γ΄ της Μακεδονίας.
* Αμύντας, γιος του Αρραβαίου, ίππαρχος στο στρατό του Μεγάλου Αλεξάνδρου.
* Αμύντας, γιος του Ανδρομένη, αξιωματικός στο στρατό του Μεγάλου Αλεξάνδρου.
* Αμύντας, γιος του Αντίοχου, Μακεδόνας φυγάς.
* Καπετάν Αμύντας, ψευδώνυμο του Μακεδονομάχου Νικολάου Δουμπιώτη.

## Αθλητικοί σύλλογοι
*Α.Ο. Αμύντας, με έδρα τον Υμηττό, Αθήνα.
*Αμύντας Αμυνταίου, με έδρα το Αμύνταιο, Φλώρινα.

Κατηγορία:Αποσαφηνίσεις ονομάτων
Άλαδε Μύσται

Η φράση ***άλαδε Μύσται*** ήταν μια κλήση που έδωσε το όνομά της στη δεύτερη ημέρα των Μεγάλων Ελευσινίων Μυστηρίων, η οποία ήταν αφιερωμένη σε καθαρμούς.

Η αρχαία ελληνική λέξη *άλαδε* (από το ουσιαστικό *αλς* = θάλασσα και το εγκλιτικό μόριο *δε*) σημαίνει «προς τη θάλασσα», δηλώνοντας κίνηση προς αυτή, και συναντάται και στον Όμηρο (*Ιλιάδα* Α 308 και *Οδύσσεια* κ 351). Κατά τη δεύτερη ημέρα των Ελευσινίων Μυστηρίων, που αντιστοιχούσε σταθερά στην ημερομηνία 16 Βοηδρομιώνος στο αρχαίο αττικό ημερολόγιο, γύριζαν στις οδούς των Αθηνών και της Ελευσίνας κήρυκες και φώναζαν τη φράση «άλαδε Μύσται», καλώντας έτσι τους μύστες των Μυστηρίων να κατεβούν στη θάλασσα για μπάνιο. Οι Αθηναίοι μύστες κατέβαιναν τότε στην παραλία του Φαληρικού όρμου ή του Πειραιώς (πιθανώς στον λιμένα του Κανθάρου), ενώ οι Ελευσίνιοι στους Ρητούς.

Η κάθοδος αυτή προς τη θάλασσα γινόταν με τη μορφή πομπής. Η κάθε πομπή κουβαλούσε μαζί της από έναν *δέλφακα*, δηλαδή ένα γουρουνάκι, το λεγόμενο *«μυστικόν χοιρίδιον»*. Μαζί με το λουτρό τους, έπλεναν και το γουρουνάκι στη θάλασσα, και το θυσίαζαν είτε την ίδια ημέρα, είτε κατά την περίοδο της μυήσεως. Θεωρούσαν ότι το λουτρό στη θάλασσα τους εξάγνιζε από τις αμαρτίες τους. Η όλη εκδήλωση τελούσε υπό την αιγίδα και την προεδρία του «βασιλέως», ενός από τους άρχοντες της αρχαίας Αθήνας, καθώς και τεσσάρων άλλων, που εκλέγονταν από τον δήμο των Αθηναίων. Η βασική διαδικασία, που την αποκαλούσαν και ***άλαδε έλασις***, προσομοιάζει κάπως με τη σημερινή χριστιανική τελετή των Θεοφανίων.

## Πηγές
* Το λήμμα «άλαδε» στη *Νέα Ελληνική Εγκυκλοπαίδεια* «Χάρη Πάτση», τόμος 3, σελίδα 555

Κατηγορία:Ελευσίνια Μυστήρια
Κατηγορία:Εκφράσεις
Πρωτάθλημα καλαθοσφαίρισης Β΄ εθνικής κατηγορίας ανδρών 2008-2009

**Β Ανδρών 2008-2009**

Η πρώτη φάση της διοργάνωσης διήρκεσε από τις 12 Οκτωβρίου 2008 έως τις 25 Ιανουαρίου 2009. Η δεύτερη φάση ξεκίνησε στις 1 Φεβρουαρίου και ολοκληρώθηκε στις 24 Μαΐου 2009. Πρωταθλήτρια της κατηγορίας αναδείχτηκε η ομάδα του Αμύντα για πρώτη φορά στην ιστορία της.


20px|Β **Βαθμολογία** 20px|Β





**Στοιχεία**
*Μια αγωνιστική πριν από τη λήξη του πρωταθλήματος οι ομάδες του Αμύντα και των Ικάρων Σερρών εξασφάλισαν μαθηματικά την άνοδό τους στην Α2 Εθνική Κατηγορία Ανδρών. Πρωταθλητής αναδείχτηκε τελικά ο Αμύντας συγκεντρώνοντας 53 βαθμούς.
*Στην Α2 Κατηγορία θα ακολουθήσει τις ανωτέρω ομάδες και ο Ίκαρος Καλλιθέας, που τερμάτισε τρίτος.
*Τελικά την άνοδο γνώρισαν επίσης οι σύλλογοι Σ.Ε.Φ.Α. Αρκαδικός και Ο.Φ.Η.
*Από την περίοδο 2009-10 στην Γ' Εθνική Κατηγορία θα αγωνίζονται οι σύλλογοι: Α.Ο.Κ. Γουμένισσας, Α.Ο. Σπόρτιγκ, Α.Γ.Ε. Χαλκίδα και Α.Ο. Παλαιού Φαλήρου.

**Παραπομπές**


**Εξωτερικοί σύνδεσμοι**
*Βαθμολογία Β Ανδρών 2008-09 στην επίσημη ιστοσελίδα της ΕΟΚ.
*Αποτελέσματα Β Ανδρών 2008-09 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2008 2009
Πρωταθλημα Ελλαδος Β Ανδρων 2008 2009
Πτολεμαίος (όνομα)

**Πτολεμαίος** είναι ένα ελληνικό ανδρικό όνομα με ρίζες στην αρχαιότητα. Οι διασημότεροι φορείς του ήταν οι βασιλείς της Δυναστείας των Πτολεμαίων, ωστόσο υπάρχουν αρκετά ακόμη ιστορικά πρόσωπα με το όνομα αυτό.

## Παραλλαγές
Με την πάροδο των αιώνων έχει υποστεί διάφορες μεταβολές από γλώσσα και σε γλώσσα και σήμερα απαντάται με πολλές μορφές. Μερικά παραδείγματα:
* Αραβικά: Batlemos
* Ελληνικά: Πτολεμαΐος
* Λατινικά: Ptolemaeus
* Ιταλικά: Tolomeo
* Αγγλικά: Ptolemy
* Αραμαϊκά: Talmai
* Αιγυπτιακά ιερογλυφικά: ptwȝlmys

p:t-wA-l:M-i-i-s

Σχετικό είναι το αραμαϊκό όνομα *Bar Talmai* (Γιος του Ταλμαίου), από όπου και προκύπτει το όνομα Βαρθολομαίος (Bartolomeo στα ιταλικά, Bartholomew στα αγγλικά). Με τον τρόπο αυτό το ελληνικό όνομα Πτολεμαίος εξαπλώθηκε από τον ελλαδικό χώρο για να εισέλθει σε άλλες γλώσσες στη Μέση Ανατολή και στην Εγγύς Ανατολή κατά τη διάρκεια της ελληνοποίησης των διάφορων λαών που ξεκίνησε από την κατάκτηση μεγάλου μέρους του γνωστού κόσμου από τον Αλέξανδρο το Μέγα.

Το όνομα Πτολεμαΐδα προκύπτει με ανάλογο τρόπο.

## Δες επίσης
* Πτολεμαίος (σελίδα αποσαφήνισης με συνδέσμους προς Πτολεμαίους)

Κατηγορία:Ανδρικά ελληνικά ονόματα
Παλαιός Νότος

[thumb|300px|Οι τοπικοί ορισμοί ποικίλουν από πηγή σε πηγή. Οι πολιτείες που φαίνονται με σκούρο κόκκινο περιλαμβάνονται συνήθως, αν και τα σύγχρονα όρια διαφέρουν από τα όρια των [Δεκατρείς Αποικίες|Δεκατριών Αποικιών.]]

Γεωγραφικά, ο **Παλαιός Νότος** είναι μια υποπεριοχή του Αμερικανικού Νότου, διαφοροποιημένος από τον «Βαθύ Νότο». Περιέχει τις Νότιες Πολιτείες που περιλαμβάνονται στις αρχικές δεκατρείς Αμερικανικές αποικίες-πολιτείες. Επίσης, ο όρος υποδηλώνει τον πρώην τρόπο ζωής στις Νότιες ΗΠΑ. Πολιτισμικά, ο όρος μπορεί να χρησιμοποιηθεί για να περιγράψει την προπολεμική περίοδο.

## Γεωγραφική χρήση
Οι Νότιες Αποικίες ήταν η Βιρτζίνια, το Μέριλαντ, η Βόρεια Καρολίνα, το Ντέλαγουερ, η Νότια Καρολίνα, και η Τζόρτζια. Παρά την πρώιμη συσχέτιση του Μέριλαντ ως μια Νότια αποικία και αργότερα ως πολιτεία, βασισμένη στα έθιμα, την οικονομία, και την ιδιοκτησία δούλων, η αποτυχία του να αποσχισθεί κατά τον Αμερικανικό Εμφύλιο Πόλεμο κατέληξε σε μια σύγχρονη απόκλιση από την περιοχή γνωστή ως ο «Παλαιός Νότος», μια απόκλιση που δηλώνεται ακόμη περισσότερο στην παρόμοια περίπτωση του Ντέλαγουερ.

Ο «Παλαιός Νότος» συχνά ορίζεται σε αντίθεση με τον Βαθύ Νότο που περιλαμβάνει
την Αλαμπάμα, την Λουιζιάνα, την Τζόρτζια και το Μισισίπι, και είναι επίσης περισσότερο διαφοροποιημένος από τις εσωτερικές συνοριακές πολιτείες όπως το Κεντάκι και τη Δυτική Βιρτζίνια, καθώς και τις περιφερειακές νότιες πολιτείες της Φλόριντα και του Τέξας.

Ο «Παλαιός Νότος» επίσης αναφέρεται στην παράδοση των Νότιων να ψηφίζουν το ψηφοδέλτιο των Δημοκρατικών. Κατά τη διάρκεια της περιόδου της Ανοικοδόμησης μετά τον Εμφύλιο Πόλεμο, πολλοί Δημοκρατικοί έχασαν το δικαίωμα ψήφου. Αυτό οδήγησε σε ένα Ρεπουμπλικανικό Νότο μέχρι το 1877, οπότε οι νότιοι Δημοκρατικοί επέστρεψαν στην εξουσία. Πρόσφατα αυτή η Δημοκρατική κυριαρχία έχει διαβρωθεί, και όμως ακόμη ο νότος διατηρεί τη συντηρητική του στάση. Η πλειοψηφία του νότιου πληθυσμού ταυτίζεται με το Ρεπουμπλικανικό κόμμα.

## Πολιτισμική χρήση
Μετά τον Εμφύλιο Πόλεμο, πολλοί νότιοι λευκοί χρησιμοποίησαν τον όρο με νοσταλγία για να ονομάσουν τις αναμνήσεις μιας εποχής ευημερίας, κοινωνικής θέσης, και ευχάριστης διαβίωσης. Μια πλειονότητα μαύρων το είδε ως αναφορά σε παρελθοντικές εποχές της δουλείας και της φυτείας.
Είναι το αντίθετο του «Νέου Νότου».

Όταν κάποτε αυτά με τις προσωπικές αναμνήσεις του προπολεμικού Νότου πέθαναν, ο όρος συνέχισε να χρησιμοποιείται. Χρησιμοποιήθηκε ακόμη και ως ένας διαφημιστικός όρος, όπου προϊόντα διαφημίζονταν να έχουν την «αυθεντική μαγεία του Παλαιού Νότου» και τη γεύση.

Συγκεκριμένες ομάδες τώρα προσπαθούν να διασώσουν τον όρο από ρατσιστικές προεκτάσεις δηλώνοντας ότι αρέσκονται να γιορτάζουν μόνο τα πράγματα σχετικά με τον Παλαιό Νότο τα οποία μπορούν να θεωρηθούν καλά, όπως ο ιπποτισμός των Νοτίων.

## Βλέπε επίσης
* Προπολεμικός
* Νέος Νότος
* Βαθύς Νότος
* Συνοριακές Πολιτείες
* Συμπαγής Νότος
* Όμορφη Αγγλία

## Παραπομπές


Παλαιος Νοτος
Παγκόσμιο πρωτάθλημα Φόρμουλα 1 (1955)

Το 1955 διεξήχθη το **6ο Παγκόσμιο πρωτάθλημα της [[Φόρμουλα 1]]**. Ξεκίνησε στις 16 Ιανουαρίου από την Αργεντινή και ολοκληρώθηκε στις 11 Σεπτεμβρίου, στην Ιταλία, μετά από 7 αγώνες. Νικητής ήταν, για δεύτερη συνεχόμενη χρονιά, ο Χουάν Μανουέλ Φάντζιο. Το πρωτάθλημα επισκιάστηκε από το δυστύχημα στον αγώνα 24 ωρών στο Λε Μαν την ίδια χρονιά, αλλά και από αυτό του Αλμπέρτο Ασκάρι.

## Σύνοψη
Και αυτή την χρονιά, η Mercedes-Benz κυριάρχησε στους αγώνες, με τον Χουάν Μανουέλ Φάντζιο και τον Στέρλινγκ Μος, που μεταγράφηκε στην ομάδα από τη Maserati, να κατακτούν 5 από τους 7 αγώνες που διεξήχθησαν. Οι κανονισμοί ήταν οι ίδιοι με την προηγούμενη χρονιά. Ο Φάντζιο ξεκίνησε με νίκη στην Αργεντινή, ο Μορίς Τρεντινιάν με Ferrari κατάφερε να κερδίσει στο Μονακό, αλλά ο Φάντζιο επανήλθε στις νίκες, κατακτώντας την πρώτη θέση στους αγώνες του Βελγίου, της Ολλανδίας και της Ιταλίας. Το βρετανικό γκραν πρι κατέκτησε την χρονιά αυτή ο Στερλινγκ Μος, ενώ το Indianapolis 500 ο Μπομπ Σουάικερτ . 

Την ίδια χρονιά συνέβησαν δύο τραγικά γεγονότα που επισκίασαν το πρωτάθλημα. Στις 26 Μαΐου, ο Αλμπέρτο Ασκάρι, σε δοκιμές του μοντέλου Ferrari 750 Monza στη Μόντσα, έχασε τον έλεγχο του αυτοκινήτου και σκοτώθηκε, σε ένα σημείο που από τότε φέρει το όνομά του. Στις 11 Ιουνίου, στον αγώνα 24 ωρών του Λε Μαν, ο οδηγός της Mercedes-Benz, Πιέρ Εζέν Αλφρεντ Μπουϊγέν (Pierre Eugène Alfred Bouillin), που αγωνιζόταν με το ψευδώνυμο Πιέρ Λεβέ (Pierre Levegh), έχασε τον έλεγχο της Mercedes-Benz 300 SLR που οδηγούσε. Ο ίδιος και 80 θεατές του αγώνα σκοτώθηκαν, ενώ το δυστύχημα επηρέασε και το πρωτάθλημα της Φόρμουλα 1, καθώς ακυρώθηκαν οι αγώνες σε Γαλλία, Γερμανία, Ισπανία και Ελβετία. Στο τέλος του πρωταθλήματος, η Μερτσέντες αποφάσισε να αποχωρήσει από τους αγώνες της Φόρμουλα ένα, επιστρέφοντας μόνο σαν κατασκευάστρια κινητήρων το 1993.

## Αγώνες
Την χρονιά αυτή ήταν προγραμματισμένο να γίνουν 11 αγώνες. Αλλά με το ατύχημα στο Λε Μαν ακυρώθηκαν οι αγώνες σε Γαλλία, Γερμανία, Ισπανία και Ελβετία. Νέοι αγώνες σε σχέση με την προηγούμενη χρονιά ήταν αυτοί στο Μονακό και στην Ολλανδία. Οι νικητές ανά αγώνα:

## Βαθμολογία
Οι κανόνες ήταν οι ίδιοι με τις προηγούμενες χρονιές. Οι 5 πρώτες θέσεις βαθμολογούνταν με 8, 6, 4, 3 και 2, ενώ 1 επιπλέον βαθμό έπαιρνε ο οδηγός με τον ταχύτερο γύρο. Σε περίπτωση αντικατάστασης του οδηγού με άλλον, ή όταν δύο ή περισσότεροι οδηγοί έκαναν τον ταχύτερο γύρο στον αγώνα, μοιράζονταν τους βαθμούς. Μόνο τα καλύτερα 5 αποτελέσματα μετρούσαν στη τελική βαθμολογία κάθε οδηγού. Από τους 82 οδηγούς που πήραν μέρος, οι παρακάτω 25 κατάφεραν να πάρουν βαθμούς, ενώ συνολικά 46 κατάφεραν να τερματίσουν σε κάποιο από τους αγώνες.

## Παραπομπές


## Εξωτερικοί σύνδεσμοι
* 

1955
Κατηγορία:Μηχανοκίνητος αθλητισμός το 1955
Μητροπολίτης Γουμενίσσης, Αξιουπόλεως και Πολυκάστρου Δημήτριος

Ο **Μητροπολίτης Γουμενίσσης, Αξιουπόλεως και Πολυκάστρου Δημήτριος** (κατά κόσμον Δημήτριος Μπεκιάρης, Λουτράκι Κορινθίας, 1948) είναι Έλληνας επίσκοπος του Οικουμενικού Πατριαρχείου, «Υπέρτιμος και Έξαρχος Δυτικής Μακεδονίας».

Γεννήθηκε το 1948 στο Λουτράκι Κορινθίας. Αποφοίτησε το 1972 από τη Θεολογική Σχολή του Πανεπιστημίου Αθηνών και διετέλεσε καθηγητής στη Μέση και την Εκκλησιαστική Εκπαίδευση. 

Χειροτονήθηκε Διάκονος στις 8 Σεπτεμβρίου 1975 και Πρεσβύτερος στις 14 Ιανουαρίου 1976 στην Καβάλα. Υπηρέτησε ως Ιεροκήρυκας των Ιερών Μητροπόλεων Φιλίππων Νεαπόλεως και Θάσου καθώς και Λαρίσης και Τυρνάβου (1978-84) και ως Πρωτοσύγκελλος της Ιεράς Αρχιεπισκοπής Αθηνών (1984-1989). Στις 20 Νοεμβρίου 1984 εξελέγη Καθηγούμενος της Ιεράς Μονής Ασωμάτων ­Πετράκη. Διετέλεσε αντιπρόεδρος του Δ.Σ. του Γενικού Φιλοπτώχου Ταμείου και του Ιδρύματος Νεότητος και Διευθυντής Νεότητος της Ιεράς Αρχιεπισκοπής Αθηνών, Πρόεδρος της Οργανωτικής Επιτροπής του Ραδιοφωνικού Σταθμού της Εκκλησίας της Ελλάδος και κατόπιν πρώτος Γενικός Διευθυντής του. 

Στις 10 Οκτωβρίου 1989 εξελέγη Μητροπολίτης Λαρίσης. Η εκλογή του ακυρώθηκε από το Συμβούλιο της Επικρατείας, οπότε έλαβε τον τίτλο του Μητροπολίτη Γαρδικίου. Στις 10 Σεπτεμβρίου 1991 εξελέγη από την Ιεραρχία Μητροπολίτης της νεοσύστατης προσωποπαγούς Ιεράς Μητροπόλεως Γουμενίσσης, Αξιουπόλεως και Πολυκάστρου, η οποία αποσπάστηκε από την Μητρόπολη Πολυανής και Κιλκισίου. Η Μητρόπολη είναι πλέον μόνιμη.

Ως Μητροπολίτης, επισκέπτηκε την Εκκλησία της Σερβίας ως εκπρόσωπος της Εκκλησίας της Ελλάδος. Στις 5 Μαΐου 1999 υποδέχθηκε στην Ιερά Μητρόπολη τον Οικουμενικό Πατριάρχη κ. Βαρθολομαίο. 

Ιδιαίτερη είναι η φροντίδα του για τη συντήρηση των μεταβυζαντινών μνημείων και την ανέγερση νέων Ναών, είναι δε κτίτορας της Ιεράς Μονής Αγίου Ραφαήλ Γρίβας, χτισμένη στο όρος Πάικο του Νομού Κιλκίς. 

Στις 23 Ιουνίου 2021, έπεσε θύμα επίθεσης με καυστικό υγρό μαζί με άλλους μητροπολίτες στην Μονή Πετράκη, ενώ είχε παρεβρεθεί εκεί για συνοδικό δικαστήριο.

## Συγγραφικό έργο
* «Η ζωή εκ τάφων» (οι θαυμαστές εμφανίσεις και ευρέσεις των Αγίων Ραφαήλ, Νικολάου και Ειρήνης, στην Θερμή (Λέσβος), κατά τα έτη 1959-1962) με 24 επανειλημμένες ανατυπώσεις. 
* «Θαύματα Αγίων - Σημεία Θεού» (σύγχρονα θαυμαστά σημεία της παρουσίας του Θεού)
* «Η ταυτότητά μας» (κείμενα της περιόδου 1990-1999). 
* «Ζητήματα αυτοκριτικής και επαναπροσδιορισμού της επισκοπικής μας ευθύνης». 

## Πηγές
* Ιστοσελίδα της Ιεράς Μητροπόλεως, ο Μητροπολίτης Δημήτριος

Δημητριος
Δημητριος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες εκκλησιαστικοί συγγραφείς
Δήμος Κορμίστας

Ο **δήμος Κορμίστας** ήταν δήμος του νομού Σερρών που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Αμφίπολης. Αποτελούταν από τέσσερα χωριά του νομού Σερρών: Την Νέα Μπάφρα, την Κορμίστα, την Ηλιοκώμη και την Συμβολή. Έδρα του δήμου ήταν η Νέα Μπάφρα, η οποία ήταν και το μεγαλύτερο χωριό του δήμου σε πληθυσμό. Ο πληθυσμός του δήμου το 2001 ήταν 2.887 μόνιμοι κάτοικοι.

## Διαίρεση
Ο δήμος Κορμίστας είχε (πραγματικό) πληθυσμό 2.887 κατοίκους. Στον δήμο περιλαμβάνονταν:
: ** Δ.δ. Νέας Μπάφρας ** -- η Νέα Μπάφρα [ 1.004 ]
: ** Δ.δ. Ηλιοκώμης ** -- η Ηλιοκώμη [ 582 ]
: ** Δ.δ. Κορμίστας ** [ 991 ]  
::* η Κορμίστα [ 941 ]  
::* η Μονή Εικοσιφοινίσσης [ 50 ]  
: ** Δ.δ. Συμβολής ** [ 457 ]  
::* η Συμβολή [ 419 ]  
::* η Άνω Συμβολή [ 38 ]

## Ιστορικά στοιχεία
Ο Δήμος Κορμίστας είχε σχηματιστεί το 1997 από τις εξής κοινότητες:
*Κοινότητα Νέας Μπάφρας
*Κοινότητα Συμβολής
*Κοινότητα Ηλιοκώμης
*Κοινότητα Κορμίστης

## Υποδομές
Στην περιοχή που καταλάμβανε ο δήμος υπάρχουν 3 αθλητικά κέντρα (στο Δ.Δ. Ηλιοκώμης, στο Δ.Δ. Κορμίστας και στο Δ.Δ. Συμβολής), δημοτικά σχολεία με ενσωματωμένο νηπιαγωγείο ( στο Δ.Δ. νέας Μπάφρας,στο Δ.Δ. Κορμίστας και στο Δ.Δ. Ηλιοκώμης). Στο Δ.Δ. Συμβολής υπάρχει και Εθνικός παιδικός σταθμός.

## Δήμαρχοι
Τελευταίος δήμαρχος του δήμου Κορμίστας ήταν ο εκλεγμένος το 2006 Αλέξανδρος Καραμπογιούκας του Βασιλείου και αμέσως προηγούμενος ο Παναγιώτης Χατζηθεοδωρίδης, το 2002.

## Παραπομπές


## Εξωτερικοί σύνδεσμοι
*Δήμος Κορμίστας (επίσημος ιστότοπος)

Κορμίστας
Βουλευτήριον (Γενικόν)

Το **Γενικόν Βουλευτήριον** ή Γενικόν Βουλευτικόν ήταν το πρώτο όργανο που συστάθηκε με διάταγμα του Αλέξανδρου Υψηλάντη στις 9 Απριλίου 1821. Το Γενικόν Βουλευτήριον ήταν εννεαμελές και αποτελείτο από τους:
* Γεώργιο Υψηλάντη, Πρόεδρο, αδελφό του Αλέξανδρου Υψηλάντη
* Νικόλαο Υψηλάντη
* Γεώργιο Καντακουζηνό
* Βασίλειον Καραβία
* Γεωργάκη Ολύμπιο
* Αθανάσιον Τσακάλωφ
* Μιχαήλ Χριστοφή
* Γ. Περραιβό
* Νικόλαο Καλαμαρά

Ο σκοπός του Βουλευτηρίου ήταν συμβουλευτικός και οι αρμοδιότητες του ήταν η σύσταση πολεμικού δικαστηρίου και οικονομικής επιστασίας για τις ανάγκες της επανάστασης στη Μολδοβλαχία. Ωστόσο λόγω προσωπικών διαφωνιών μεταξύ των μελών του, αλλά και λόγω της ατυχούς κατάληξης της επανάστασης δε λειτούργησε ποτέ κανονικά.

## Πηγές
*Εγκυκλοπαίδεια ΠΑΠΥΡΟΣ LAROUSSE BRITANNICA

Κατηγορία:Πολιτειακοί Θεσμοί της Ελληνικής Επανάστασης του 1821
Είναι και Χρόνος

***Είναι και Χρόνος*** (στα γερμανικά: ***Sein und Zeit***, 1927) είναι τίτλος βιβλίου του Γερμανού φιλοσόφου Μάρτιν Χάιντεγκερ. Αν και γράφηκε σε σύντομο χρονικό διάστημα, και παρόλο που ο Χάιντεγκερ δεν ολοκλήρωσε ποτέ το σχέδιο που περιγράφει στην εισαγωγή, παραμένει το πιο σημαντικό του έργο και έχει επηρεάσει βαθύτατα τη φιλοσοφία του 20ού αιώνα, ιδιαίτερα τον υπαρξισμό, την ερμηνευτική και την αποδόμηση.

## Το αρχικό σχέδιο του Χάιντεγκερ
Το *Είναι και Χρόνος* προοριζόταν αρχικά να αποτελείται από δύο μεγαλύτερα μέρη, το καθένα εκ των οποίων θα αποτελούταν από τρεις υποδιαιρέσεις. Ο Χάιντεγκερ αναγκάστηκε να προετοιμάσει το βιβλίο για δημοσίευση όταν είχε ολοκληρώσει μόνο τις δύο πρώτες υποδιαιρέσεις του πρώτου μέρους. Οι υπόλοιπες υποδιαιρέσεις που προορίζονταν για το *Είναι και Χρόνος* (ιδιαίτερα οι υποδιαιρέσεις περί χρόνου και είναι, περί Καντ και Αριστοτέλη) δε δημοσιεύτηκαν ποτέ, αν και, από πολλές απόψεις, γίνονται αντικείμενο ανάλυσης με τον ένα ή τον άλλο τρόπο σε άλλα έργα του Χάιντεγκερ). Σε ό,τι αφορά στη δομή, το *Είναι και Χρόνος* παραμένει όπως ήταν όταν πρωτοδημοσιεύτηκε· αποτελείται από την εκτενή και σημαντική διμερή εισαγωγή, της οποίας έπεται η πρώτη υποδιαίρεση, η "Προκαταρκτική θεμελιώδης ανάλυση του εδωνά-Είναι", και η δεύτερη υποδιαιρεση, "Εδωνά-Είναι και εγκοσμιότητα".

## Εισαγωγική περίληψη
### Είναι
Στην πρώτη σελίδα του *Είναι και Χρόνος*, ο Χάιντεγκερ περιγράφει το σχέδιό του με τον εξής τρόπο: "ο σκοπός της διατριβής που ακολουθεί, είναι η συγκεκριμένη επεξεργασία του ερωτήματος για το νόημα του *Είναι*". Ο Χάιντεγκερ υποστηρίζει ότι η παραδοσιακή οντολογία, ενεργώντας με βάση προκαταλήψεις, έχει παραβλέψει αυτό το ερώτημα, απορρίπτοντάς το ως υπερβολικά γενικό, ακαθόριστο, ή και προφανές. 

## Παραπομπές


## Βιβλιογραφία
* Heidegger Martin, Είναι και χρόνος, μετάφραση Γιάννης Τζαβάρας,τομ.1, 2,εκδ. Δωδώνη, 1985
*Γεμενετζής, Κώστας, «Η ιστορία του Είναι, η δισημαντότητα των λέξεων και το άτοπο της ανθρώπινης παρουσίας». Λεβιάθαν 8 (1990), 27-38

Κατηγορία:Βιβλία φιλοσοφίας
Ότβαϊλερ

Το **Ότβαϊλερ** () είναι δήμος και διοικητική έδρα του νομού του Νοϊνκίρχεν (Neunkirchen), στο Σάαρλαντ της Γερμανίας. Βρίσκεται στην όχθη του ποταμού Μπλις, περίπου 7 χιλιόμετρα βόρεια του Νοϊνκίρχεν και 25 χιλιόμετρα βορειοανατολικά του Σααρμπρύκεν.

Η μικρή αυτή πόλη καταλαμβάνει έκταση 45,51 χμ2 και είναι οικοδομημένη σε μέσο υψόμετρο 268 μέτρων. Ο πληθυσμός της ανέρχεται σε 14.285 άτομα και η πυκνότητα υπολογίζεται σε 314 άτομα ανά χμ2. 
Το Ότβαϊλερ εξυπηρετείται από το παλαιό σιδηροδρομικό δίκτυο της νοτιοδυτικής Γερμανίας και είναι γνωστό για το ιδιαίτερο αρχιτεκτονικό ύφος των κατοικιών με μεσαιωνικά στοιχεία, αλλά και για την περίφημη πορσελάνη του.

Ο δήμος είναι αδελφοποιημένος με το Σαιν-Ρεμί της Γαλλίας, αλλά και με το Δήμο Βριλησσίων, το όνομα του οποίου έδωσε σε κεντρική γέφυρα της πόλης, με τον τελευταίο να ονοματίζει με τη σειρά του "Ότβαϊλερ" μια πλατεία του δήμου.

## Παραπομπές


## Εξωτερικοί σύνδεσμοι
* 
*  

Κατηγορία:Κωμοπόλεις της Γερμανίας
Κατηγορία:Γεωγραφία του Σάαρλαντ
Πρωτάθλημα καλαθοσφαίρισης Γ΄ εθνικής κατηγορίας ανδρών 2002-2003

**Γ' Ανδρών 2002-2003** 

Η πρώτη φάση της διοργάνωσης διήρκεσε από τις 27 Οκτωβρίου 2002 έως τις 26 Ιανουαρίου 2003. Η δεύτερη φάση ξεκίνησε στις 2 Φεβρουαρίου και ολοκληρώθηκε στις 11 Μαΐου 2003.


20px|Γ **Βαθμολογία 1ου Ομίλου Βορρά** 20px|Γ






20px|Γ **Βαθμολογία 2ου Ομίλου Βορρά** 20px|Γ






20px|Γ **Βαθμολογία 1ου Ομίλου Νότου** 20px|Γ






20px|Γ **Βαθμολογία 2ου Ομίλου Νότου** 20px|Γ





**Εξωτερικοί σύνδεσμοι**
*Βαθμολογία και Πρόγραμμα Πρωταθλημάτων 2002-03 στην επίσημη ιστοσελίδα της ΕΟΚ.



Κατηγορία:Γ εθνική κατηγορία καλαθοσφαίρισης ανδρών
Πρωταθλημα Ελλαδος Γ Ανδρων 2002 2003
Πρωταθλημα Ελλαδος Γ Ανδρων 2002 2003
Κόκκινο Φωκίδας

Το **Κόκκινο** ή **Κόκκινος** είναι χωριό της Δωρίδας στην Περιφερειακή Ενότητα Φωκίδας.

## Γεωγραφικά - ιστορικά στοιχεία
Το Κόκκινο βρίσκεται στα δυτικά όρια με την Περιφερειακή Ενότητα Αιτωλοακαρνανίας, δυτικά της τεχνητής λίμνης του Μόρνου και είναι κτισμένο στις παρυφές των Βαρδουσίων σε υψόμετρο 680 μέτρων. Απέχει περίπου 31 χιλιόμετρα (οδηγικά) Δ.-ΒΔ. από το Λιδωρίκι (έδρα του δήμου), 66 χιλιόμ. Δ. από την Άμφισσα και 51 χιλιόμ. από τη Ναύπακτο. Την ονομασία του οφείλει στον ποταμό Κόκκινο, παραπόταμο του ποταμού Μόρνου. Η παλιά ονομασία του ήταν *Λούτσοβο*.

### Απογραφές πληθυσμού

## Εξωτερικοί σύνδεσμοι
*Δημοτικά διαμερίσματα δήμου Βαρδουσίων

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Μεταβλητή

Η έννοια της μεταβλητής είναι αρχική έννοια για τα μαθηματικά, δηλαδή τη δεχόμαστε αξιωματικά, χωρίς απόδειξη.

Μια μεταβλητή είναι ένα γράμμα που μπορεί να συμβολίζει ένα τυχαίο στοιχείο ενός συνόλου και χρησιμεύει για να δηλωθεί μια κοινή ιδιότητα των στοιχείων του. Μια μεταβλητή «διατρέχει» όλα τα στοιχεία του συνόλου στο οποίο αναφερόμαστε (σύνολο αναφοράς). Επίσης όταν χρειάζεται χρησιμοποιούνται κεφαλαία γράμματα και δείκτες.

Συνήθως ως μεταβλητές χρησιμοποιούνται τα τελευταία μικρά γράμματα της ελληνικής ή της αγγλικής αλφαβήτου (χ, ψ, ω) ή (x, y, z). Για να αποφευχθεί η σύγχυση μεταξύ μεταβλητών και στοιχείων αποφεύγεται η χρήση γραμμάτων του αλφαβήτου στο συμβολισμό συγκεκριμένων στοιχείων του συνόλου. Αν αυτό είναι απαραίτητο, τότε τα γράμματα που αντιπροσωπεύουν τα συγκεκριμένα στοιχεία μπαίνουν σε εισαγωγικά («»).

Μια ιδιότητα που εκφράζεται για ορισμένα στοιχεία ισχύει μόνο για αυτά, ενώ όταν δηλώνεται μια ιδιότητα για μια μεταβλητή, ισχύει για όλα τα στοιχεία του συνόλου.

Κατηγορία:Μαθηματικά
Πρωτάθλημα καλαθοσφαίρισης Γ΄ εθνικής κατηγορίας ανδρών 2003-2004

**Γ' Ανδρών 2003-2004**

Η πρώτη φάση της διοργάνωσης διήρκεσε από τις 5 Οκτωβρίου 2003 έως τις 4 Ιανουαρίου 2004. Η δεύτερη φάση ξεκίνησε στις 11 Ιανουαρίου και ολοκληρώθηκε στις 2 Μαΐου 2004.


20px|Γ **Βαθμολογία 1ου Ομίλου Βορρά** 20px|Γ






20px|Γ **Βαθμολογία 2ου Ομίλου Βορρά** 20px|Γ






20px|Γ **Βαθμολογία 1ου Ομίλου Νότου** 20px|Γ






20px|Γ **Βαθμολογία 2ου Ομίλου Νότου** 20px|Γ





**Εξωτερικοί σύνδεσμοι**
*Βαθμολογία και Πρόγραμμα Πρωταθλημάτων 2003-04 στην επίσημη ιστοσελίδα της ΕΟΚ.



Κατηγορία:Γ εθνική κατηγορία καλαθοσφαίρισης ανδρών
Πρωταθλημα Ελλαδος Γ Ανδρων 2003 2004
Πρωταθλημα Ελλαδος Γ Ανδρων 2003 2004
Μικρός Καύκασος

[thumb|200px|Δορυφορική εικόνα του [Καύκασος|Καυκάσου]]
Ο **Μικρός Καύκασος** (αζέρικα: *Kiçik Qafqaz Dağları*, γεωργιανά: *მცირე კავკასიონი*, ρωσικά: *Малый Кавказ*) είναι μία από τις δύο κύριες οροσειρές του Καυκάσου μήκους 600 χιλιομέτρων.

Είναι παράλληλος με τον Μεγάλο Καύκασο, από τον οποίο απέχει κατά μέσο όρο 100 χιλιόμετρα στα νότια ενώ βρίσκεται στα όρια με το Υψίπεδο της Αρμενίας στα βόρεια και τα βορειοανατολικά. Συνδέεται με τον Μεγάλο Καύκασο με τις οροσειρές Λιχ και Σουράμ και χωρίζεται από την πεδιάδα της Κολχίδας στα δυτικά και από το βαθύπεδο Κούρα στα ανατολικά. Η υψηλότερη κορυφή του είναι η κορυφή Gyamysh στα 3724 μέτρα. Τα σύνορα της Γεωργίας, της Αρμενίας, του Αζερμπαϊτζάν και του Ιράν βρίσκονται κατά μήκος της οροσειράς παρόλο που η κορυφογραμμή της δεν ορίζει συνήθως τα σύνορα. 

## Παραπομπές


Κατηγορία:Γεωγραφία του Ιράν
Κατηγορία:Γεωγραφία της Αρμενίας
Κατηγορία:Οροσειρές του Αζερμπαϊτζάν
Κατηγορία:Οροσειρά του Καυκάσου
Πέτρος Παναγιωταράκος

Ο **Πέτρος Παναγιωταράκος** (1943 - 10 Φεβρουαρίου 1999) ήταν Έλληνας διεθνής καλαθοσφαιριστής.

Αγωνίστηκε στον Παναθηναϊκό από το 1961 έως το 1972. Φορούσε το νούμερο 12 και υπήρξε αρχηγός του Παναθηναϊκού. Με τον ΠΑΟ κατέκτησε 6 πρωταθλήματα Ελλάδος (1962, 1967, 1969, 1971, 1972, 1973), ενώ το 1969 συμμετείχε στα ημιτελικά του Κυπέλλου Κυπελλούχων και το 1972 στα ημιτελικά του Κυπέλλου Πρωταθλητριών που ήταν για πολλά χρόνια οι σημαντικότερες ευρωπαϊκές επιτυχίες του Παναθηναϊκού.

Αγωνίστηκε μια φορά με την Εθνική Εφήβων στις 22/7/1962 και σημείωσε 21 πόντους. Στη συνέχεια υπήρξε διεθνής με την Εθνική Ανδρών σε 54 αγώνες σημειώνοντας 404 πόντους (7,5 μ.ο.). Εκπροσώπησε την Ελλάδα στο Βαλκανικό Πρωτάθλημα (1962, 1963, 1964, 1966) στο Ευρωμπάσκετ 1965 και σε δυο Προολυμπιακά Τουρνουά (1964, 1968).

Ο Πέτρος Παναγιωταράκος πέθανε στις 10 Φεβρουαρίου 1999.

## Παραπομπές


## Εξωτερικοί σύνδεσμοι
* 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Παναθηναϊκού
Φαινόμενο Φερράντι

Το **φαινόμενο Φερράντι** περιγράφει μια αύξηση τάσης στο τερματικό σημείο μιας μεγάλου μήκους γραμμής μεταφοράς δικτύου σε σχέση με το σταθμό παραγωγής από τον οποίο παράχθηκε η τάση αυτή. Αυτό συμβαίνει όταν η γραμμή αυτού του δικτύου είναι μεν φορτισμένη αλλά συνδέεται σε αμελητέο φορτίο ή δεν είναι συνδεδεμένη σε φορτίο.

Το φαινόμενο αυτό συμβαίνει λόγω της πτώσης τάσης που δημιουργείται από την επαγωγικότητα της γραμμής (εξαιτίας του ρεύματος φόρτισης) που βρίσκεται σε διάφορα φάσης με το ρεύμα στο τερματικό σημείο. Έτσι, η επαγωγή κι η χωρητικότητα της γραμμής είναι κι οι δυο υπεύθυνες για την παράγωγη του φαινόμενου.

Το φαινόμενο Φερράντι είναι μεγαλύτερο ανάλογα με το μήκος της γραμμής και το μέγεθος της τάσης που εφαρμόζεται. Η αύξηση της τάσης είναι ανάλογη του τετραγώνου του μήκους της γραμμής. Λόγω της μεγάλης χωρητικότητας, το φαινόμενο Φερράντι είναι πολύ μεγαλύτερο στις υπόγειες καλωδιώσεις, ακόμα κι αν είναι μικρότερου μήκους.

## Παραπομπές


Κατηγορία:Ηλεκτρισμός
Κατηγορία:Φαινόμενα
Τελικοί NBA 2009

Η διοργάνωση **2009 NBA Finals** είναι η σειρά των τελικών της σεζόν 2008-2009 του NBA και η κατάληξη των 2009 NBA Playoffs. Οι πρωταθλητές της Ανατολικής Περιφέρειας, Ορλάντο Μάτζικ ηττήθηκαν από τους πρωταθλητές της Δυτικής Περιφέρειας, Λος Άντζελες Λέικερς. Η σειρά κρίθηκε σε πέντε παιχνίδια. 

Η τηλεοπτική κάλυψη στην Ελλάδα πραγματοποιήθηκε από τα κανάλια της ΕΡΤ, Σπορ+ και ΕΤ1.

Οι Λος Άντζελες Λέικερς επέστρεψαν στους τελικούς για 30η φορά στην ιστορία τους, το οποίο αποτελεί ρεκόρ για το NBA. Οι Ορλάντο Μάτζικ επέστρεψαν ξανά σε σειρά τελικών μετά την τελευταία παρουσία τους το 1995. 

Το 1ο και 2ο παιχνίδι της σειράς πραγματοποιήθηκαν στο Στέιπλς Σέντερ, έδρα των Λος Άντζελες Λέικερς. Αντίθετα, το 3ο, 4ο και 5ο παιχνίδι της σειράς έλαβαν χώρα στην Άμγουει Αρένα του Ορλάντο. 

## Ημερομηνίες
*1ο παιχνίδι: 4 Ιουνίου
*2ο παιχνίδι: 7 Ιουνίου
*3ο παιχνίδι: 9 Ιουνίου
*4ο παιχνίδι: 11 Ιουνίου
*5ο παιχνίδι: 14 Ιουνίου

Αν η σειρά το χρειαζόταν θα προγραμματίζονταν παιχνίδι για τις 16 και 18 Ιουνίου. 

## Η πορεία των ομάδων

## Στατιστικά

## Βραβεία
***[[ΝΒΑ|Πρωταθλητές ΝΒΑ]] 2009:** Λος Άντζελες Λέικερς
***[[Bill Russell NBA Finals Most Valuable Player Award|Πολυτιμότερος παίκτης]]:** Κόμπι Μπράιαντ

2009
Κατηγορία:Καλαθοσφαίριση το 2009
Αγία Μαρίνα Γραμματικού Αττικής

Η **Αγία Μαρίνα** είναι οικισμός της τοπικής κοινότητας και δημοτικής ενότητας Γραμματικού του δήμου Μαραθώνα, της περιφερειακής ενότητας Ανατολικής Αττικής, στην περιφέρεια Αττικής.

## Γεωγραφία
Η Αγία Μαρίνα είναι παράλιος οικισμός στη ΒΑ. Αττική. Βρίσκεται στον μυχό του φερώνυμου όρμου, βορειοανατολικά του Μαραθώνα, απέναντι από το νησάκι Βεργούδι και σε μέσο σταθμικό υψόμετρο 10. Απέχει περίπου 50 χλμ. ΒΑ. της Αθήνας. Στην περιοχή του οικισμού τοποθετείται η αρχαία Τρικόρυνθος. Επίσης η Αγία Μαρίνα βρέχεται απ' το Νότιο Ευβοικό κόλπο.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός είχε προσαρτηθεί από το 1908 στον δήμο Μαραθώνος. Από το 1909 μέχρι το 1943 ανήκε στον νομό Αττικής και Βοιωτίας. Με το ΦΕΚ 87Α - 07/06/2010 αποσπάστηκε από την κοινότητα Γραμματικού και προσαρτήθηκε στον δήμο Μαραθώνος.

## Ακτοπλοΐα
Το λιμάνι της Αγίας Μαρίνας εξυπηρετεί την ακτοπλοϊκή σύνδεση  (ferry boat) της Αττικής με τα Νέα Στύρα της Εύβοιας.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
* Εγκυκλοπαίδεια Πάπυρος Λαρούς, εκδ. 1963
* Εγκυκλοπαίδεια Δομή, εκδ. 2002-4
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD» (Αττική 1:60.000)
* Google Earth
* eetaa.gr

Κατηγορία:Χωριά της περιφερειακής ενότητας Ανατολικής Αττικής
Α.Ο. Οδυσσέας Αναγέννησης

Ο **Α.Ο. Οδυσσέας Αναγέννησης** ήταν ελληνικό ποδοσφαιρικό σωματείο το οποίο έδρευε στην Αναγέννηση Σερρών και ιδρύθηκε το 1952. Πρώτος πρόεδρος του συλλόγου ήταν ο Συμεών Πετρίδης. Χρώματα του συλλόγου αποτελούσαν το λευκό και το μαύρο. 

Την περίοδο 2025-26 η νέα ομάδα της Αναγέννησης «Αναγέννηση 2019» δεν αγωνίζεται σε κάποιο πρωτάθλημα.

## Ιστορία
Το 1978-79, ο Οδυσσέας ξέφυγε για πρώτη φορά από το τοπικό επίπεδο, συμμετέχοντας στην Εθνική Ερασιτεχνική κατηγορία, που ισοδυναμούσε με Γ΄ Εθνική. 

Στη δεκαετία του 1990 συμμετείχε δυο φορές ακόμα σε Εθνική κατηγορία και συγκεκριμένα στη Δ΄ Εθνική Ελλάδας. Το 2005, θα το επαναλάβει κι αυτή τη φορά θα διατηρηθεί στις εθνικές κατηγορίες Δ΄ και Γ΄ Εθνικής για μια οκταετία.
Συγκεκριμένα, τη σαιζόν 2007-08 στέφθηκε πρωταθλητής του 1ου ομίλου της Δ΄ Εθνικής, με αποτέλεσμα να βρεθεί για δεύτερη φορά στο πρωτάθλημα της Γ΄ Εθνικής. 

Από το 2013-14 μέχρι το 2017-18 συμμετείχε στο πρωτάθλημα  Ε.Π.Σ. Σερρών, στην κατηγορία των επίλεκτων.

Τη σεζόν 2018-19 δεν συμμετείχε ποδοσφαιρική ομάδα της Αναγέννησης στα πρωταθλήματα της Ε.Π.Σ. Σερρών, με το νέο ξεκίνημα να γίνεται το 2019, οπότε αγωνίστηκε για πρώτη φορά η "Αναγέννηση 2019".

## Διαχρονική Πορεία

## Παραπομπές


## Εξωτερικοί σύνδεσμοι
* https://sites.google.com/view/istoria-odyssea-anagennisis
* https://sites.google.com/view/anagennisi2019

Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1952
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1952
Π.Ο. Βισαλτιακός Νιγρίτας

180px|μικρογραφία|Το λογότυπο του Βισαλτιακού.
Ο **Βισαλτιακός** ήταν αθλητικός ποδοσφαιρικός σύλλογος που έδρευε στην Νιγρίτα του νομού Σερρών. Ιδρύθηκε το 1998.

Την σεζόν 2008-09 αναδείχθηκε πρωταθλητής στον 1ο όμιλο της Δ΄ Εθνικής Κατηγορίας με 67 βαθμούς με αποτέλεσμα να βρεθεί για πρώτη φορά στην ιστορία του στη Γ΄ Εθνική την περιόδο 2009-10 από την οποία όμως υποβιβάστηκε μετά από μόλις ένα χρόνο παρουσίας καθώς τερμάτισε μόλις στην 15η θέση της βαθμολογίας με 28 βαθμούς σε 32 αγώνες.

Τον Απρίλιο του 2011 ο σύλλογος αποχώρησε και από το πρωτάθλημα της Δ΄ Εθνικής και από τότε είναι ανενεργός. Την περίοδο 2025-26, δεν αναφέρεται να αγωνίζεται κάποια ομάδα με αυτό το όνομα, σε κάποιο πρωτάθλημα της ΕΠΣ Σερρών.

## Παραπομπές


## Πηγές

*Δήμος Νιγρίτας:Π.Ο. Νιγρίτας Βισαλτιακός
*Αποτελέσματα σεζόν 2009/10
*Βαθμολογία Βορείου Ομίλου Γ' Εθνικής 2009/10
*Π.Ο Νιγρίτας - Βισαλτιακός

Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1998
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1998